Carlin Pòrta/Santa neuit sensa lun-a
Artorn

Santa neuit sensa lun-a 
(Quand ch’as va a Mëssa ’d mesaneuit con la lun-a, s’it l’has doe vache, vend-ne un-a)

St’ann, gnun perìcoj ch’a fasa ’d dani
për tute le bestie ch’a rùmio a stabi,
la nòstra pòvra lun-a freidolin-a
ch’a peul nen anluminé ’l cit senté
che tra ij cru montruch a men-a a la borna
dont noi, pòver bërgé ’ndoma a preghé
e fé la vijà al cit Gesù Bambin
ch’a chita mai ëd ciamé con bel deuit
na sempia, ma granda ròba sola
marciand a tatoch për nòstr top senté
giusta giutà da cita calignëtta
da lë strìsol bambas ch’a na peul pì,
posand da ròch an ròch ël nòstr pé franch
për fé lòn ch’a stanta: Vorèjsse Bin!
Carlin Porta
Poesìa
Leteratura piemontèisa